Claudia Poll

Claudia María Poll Ahrens (født 21. desember 1972 i Managua, Nicaragua) er en tidligere svømmer som representerte Costa Rica.

Karriere 
Poll ble født i Managua, Nicaragua. Etter jordskjelvet i Managua i 1972, og stadig økende politiske gnisninger i landet, bestemte foreldrene seg for å flytte til Costa Rica. Poll fikk costaricansk statsborgerskap i 1993. Hun begynte med svømming i  1979 og ble raskt en av de beste svømmerne i Sentral-Amerika, med mange regionale titler.

Under OL i 1996 i Atlanta, tok hun gullmedalje på 200 meter fri, den første gullmedaljen til Costa Rica i Sommer-OL noensinne. Det var en stor overraskelse at hun slo favoritten Franziska Van Almsick.

I 1997 ble hun av Swimming World Magazine kåret til årets kvinnelige svømmer.

I OL i 2000 i Sydney tok hun to bronsemedaljer.

Annet 
Claudia Poll ble utnevnt til «æresborger» av Costa Rica i 1996, en kåring utført av kongressen i landet. Hun var den første kvinne fra Latin-Amerika til å vinne OL-gull i svømming, og ble i 1999 kåret til århundrets utøver i Costa Rica.

Doping 
I 2002 ble hun utestengt i to år etter en positiv dopingtest på nandrolon.

Referanser

Eksterne lenker 
 

Costaricanske svømmere
Årets svømmere i verden
Olympiske mestere for Costa Rica
Olympiske bronsemedaljevinnere for Costa Rica
Medaljevinnere under Sommer-OL 1996
Deltakere for Costa Rica under Sommer-OL 1996
Svømmere under Sommer-OL 1996
Medaljevinnere under Sommer-OL 2000
Deltakere for Costa Rica under Sommer-OL 2000
Svømmere under Sommer-OL 2000
Deltakere for Costa Rica under Sommer-OL 2004
Svømmere under Sommer-OL 2004
Dopingsaker i svømming
Personer fra Managua
Personer etter føde- eller oppvekststed i Costa Rica
Fødsler i 1972
Olympiske medaljevinnere i svømming